გაბრიელა ისლერი

მარია გაბრიელა დე ხესოს ისლერ მორალესი(; დ. 21 მარტი, 1988) — ვენესუელელი ტელეწამყვანი და მოდელი. მან მონაწილეობა მიიღო მის სამყაროს 2013 წლის კონკურსში ვენესუელას სახელით, სადაც გაიმარჯვა კიდეც. მის სამყაროს კონკურსზე ეს ვენესუელის წარმომადგენლის მე-7 გამარჯვებაა.

ისლერი კურთხევის ფონდის სამყაროს, ქალთა ჩართულობის გაზრდის მიზნით შექმნილი საქველმოქმედო ორგანიზაციის დამაარსებელია. 2018 წლიდან გაბრიელა ისლერი მის ვენესუელას დირექტორია.

ადრეული წლები
ისლერი დაიბადა ვალენსიაში, ვენესუელაში, მაგრამ გაიზარდა და ისწავლა მარაკაიში. მას აქვს ხელოვნების ბაკალავრის დიპლომი მენეჯმენტისა და მარკეტინგის განხრით. მას აქვს შვეიცარიული და გერმანული ფესვები და ასევე ფლობს შვეიცარიის მოქალაქეობას. ბაბუამისი შვეიცარიელი იყო ლოზანადან. მოდელის გვარი, ისლერი ცნობილი შვეიცარული გვარია. 14 წლის ასაკში გაბრიელამ სამოდელო კარიერა დაიწყო.

კარიერა
მის ვენესუელა 2012
ისლერი, რომელიც 180 სანტიმეტრის სიმაღლისაა პირველად მის გურიაკოს შესარჩევ კონკურსზე წარსდგა. მან ამ კონკურსში გაიმარჯვა და 24 ფინალისტს შორის მოხვდა. მის ვენესუელას შესარჩევ ღონისძიებაზე, რომელიც კარაკასში 2012 წლის 30 აგვისტოს ჩატარდა, ისლერმა გაიმარჯვა და მოიპოვა უფლება თავისი ქვეყანა მის სამყაროს სილამაზის კონკურსზე წარედგინა. ის გუარიკოს მეცხრე წარმომადგენელია, რომელმაც ეროვნულ კონკურსში გამარჯვება მოახერხა.

მის სამყარო 2013
ისლერმა ვენესუელა მის სამყარო 2013-ზე წარადგინა, რომელიც 9 ნოემბერს მოსკოვში, რუსეთში ჩატარდა. გამარჯვების შემდეგ ვენესუელელს გვირგვინი წინა წლის გამარჯვებულმა, ამერიკის შეერთებული შტატების წარმომადგენელმა, ოლივია კულპომ დაადგა. ის ვენესუელის მე-7 წარმომადგენელია, რომელმაც ამ საერთაშორისლო სილამაზის კონკურსში გამარჯვება მოახერხა. გამარჯვების შემდეგ ისლერი სხვადასხვა საერთაშორისო გადაცემებში მიიწვიეს.

2013 წლის 10 ნოემბერს ისლერმა მონაწილეობა მიიღო იამამაის მილიონ დოლარიანი საცურაო კოსტუმების პრეზენტაციაზე სასტუმრო -ში, მოსკოვში.

21 ნოემბერს მოდელმა წამყვანის როლი შეასრულა ლათინური გრემის დაჯილდოებაზე ლას-ვეგასში, ილია კურიაკსა და ვალდერამასთან ერთად. ისლერმა მონაწილეობა მიიღო ელიზაბეთ გლასერის პედიატრული ადამიანის იმუნოდეფიციტური ვირუსების წინააღმდეგ ბრძოლის ღონისძიებაში, რომელიც ჰილარი კლინტონის პატივსაცემად ჩატარდა –ში, 2013 წლის 3 დეკემბერს ნიუ-იორკში.

4 დეკემბერს მან მონაწილეობა მიიღო როკფელერის ნაძვის ხის საზეიმოდ ანთების 81-ე ღონისძიებაზე, როკფელერის ცენტრში, ნიუ-იორკში. 11 დეკემბერს მის სამყარო ვენესუელაში არაოფიციალური ვიზიტით გაემგზავრა შობის ოჯახთან ერთად გასატარებლად.

მან იმოგზაურა ბალიში, ინდონეზიაში 7 იანვარს სადაც მან გადაიღო რეკლამა •1000-სთვის. 2014 წლის 17 იანვარს მოდელმა იმოგზაურა კანკუნში, მექსიკაში იამამაის ფოტოსესიაში მონაწილეობის მისაღებად ფადილ ბერიშასთან ერთად. 26 იანვარს ის კვლავ ეწვია ინდონეზიას მის ინდონეზიის შესარჩევად. 2014 წლის თებერვალში ისლერი დაესწრო ნიუ-იორკის მოდის კვირეულს. 2014 წლის 14 თებერვალს ის დაესწრო ვალენტინობის დღის სადილს რაშის საგანმანათლებლო პროგრამების მხარდასაჭერად.

27 თებერვალს, 2014 წელს ისლერმა მონაწილეობა მიიღო მის რუსეთი 2014-ის პრესკონფერენციაში მოსკოვში მეგან იანგთან (მის მსოფლიო) და ელმირა აბდრაზაკოვასთან (მის რუსეთი) ერთად. მან მის რუსეტი 2014-ის შესარჩევ კონკურსზე ჟიურის როლი მოირგო. 7 მარტს მან იმოგზაურა მაიამიში კადილაკის სამოდელო შოუში მონაწილეობის მისაღებად. 8 მარტს ისლერი დაესწრო ემინ აგალაროვის კონცერტს ასევე მაიამიში. 24 აპრილს გაბრიელა ისლერმა წამყვანის როლი შეითავსა ბილბორდის ლათინური მუსიკალურ დაჯილდოებაზე მაიამიში დავიდ ჩოკაროსთან ერთად. ის ასევე დაესწრო -ის საქველმოქმედო ღონისძიებაში ვალდორფ-ასტორიას სასტუმროში 29 აპრილს ნიუ-იორკში.

2014 წლის სექტემბერში მოდელი შეუერთდა ნია სანჩესსა და ქეთრინ ლი გრაჰამს --ის მოდის კვირეულზე ნიუ-იორკში. მოდის კვირეულზე ისლერმა გაიცნო მის სამყაროს ტიტულის მატარებლები, სტეფანია ფერნანდესი და დაიანა მენდოსა, რომლებიც ვენესუელელები არიან. ის ასევე დაესწრო გაერთიანებული ერების ორგანიზაციის ლიდერების ფორუმს.

2015 წლის 25 იანვარს ისლერმა თავისი ტიტული პაულინა ვეგას, მის კოლუმბია 2014-სა და ახალ მის სამყაროს გადასცა მაიამიში, ფლორიდაში.

მის სამყარო 2013-ის ტიტულის მოპოვების შემდეგ გაბრიელა ისლერმა მოინახულა ქვეყნები: ავსტრია, აზერბაიჯანი, ბაჰამის კუნძულები, კანადა, კოლუმბია, კიურასაო, ჩეხეთი, დომინიკელთა რესპუბლიკა, ეკვადორი, ინდონეზია, მექსიკა, მაროკო, ფილიპინები, სლოვაკეთი, ვატიკანი, რუსეთი და ვენესუელა. ის არაერთხელ ესტუმრა ამერიკის შეერთებულ შტატებს.